Madam Efunroye Tinubu ( c. 1810 - 1887), an haife ta Efunporoye Osuntinubu, [1] fitacciya ce a fagen siyasa a tarihin Nijeriya saboda rawar da ta taka a matsayinta ta mace mai karfin fada-a-ji da kuma fataucin bayi a cikin mulkin mallaka a Najeriya. Ta kasance babba a Legas a lokacin mulkin Obas Adele, Oluwole, Akitoye, da Dosunme. An haifi Tinubu a yankin dajin Ojokodo na Egbaland. Sunan mahaifinta Olumosa. [1] An yi zargin cewa tana daga zuriyar Owu, ko dai ta bangaren mahaifiyarta ko na mahaifinta. [1] Madam Tinubu ta yi aure sau da yawa. Aurenta na farko ya kasance ga wani mutumin Owu Wanda ta haifan ma 'ya'ya maza biyu. Bayan mijinta Owu ya mutu, sai ta auri Oba Adele Ajosun da ke gudun hijira a 1833, wanda yayin da ya ziyarci Abeokuta, Tinubu ta ba shi sha'awa. Ta koma tare da Oba da ke gudun hijira zuwa Badagry, wanda a al'adance mafaka ne ga sarakunan Legas. A Badagry, ta yi amfani da haɗin Adele don gina babbar kasuwancin fataucin taba, gishiri, da bayi.